La companyia Hongaresa Teatre estrena ‘Encendidas’ a Sagunt este cap de semana
07 de març 2018

![](/media/reblto2q/img_1947c.jpg)  

La delegació de Cultura de l'Ajuntament de Sagunt ha inclòs en la seua programació d'hivern l'estrena de l'obra Encendidas, de la companyia Hongaresa Teatre. El Centre Cultural Mario Monreal acollirà el pròxim dissabte 10 de març a les 19.30 hores la primera funció d'esta peça teatral.

  

L'alcalde de Sagunt, Quico Fernández, ha assenyalat que esta obra **“té molta força i un compromís amb la memòria històrica i democràtica, perquè este és també un treball de recuperació de la memòria democràtica, tot allò que va significar la República i que la guerra i sobretot la dictadura van trencar”.**

  

Fernández ha destacat, a més a més, el compromís d'esta obra amb la cultura. **“Som Capital Cultural Valenciana 2018-2019, però també som especialment una ciutat de teatre. Esta obra representa molts dels valors democràtics i de progrés que una ciutat com la nostra sempre ha de tindre com a bandera”.**

  

La poetessa Paca Aguirre i l'actriu i dramaturga saguntina, Lola López, van iniciar una conversa sobre qüestions vitals de l'existència humana i des d’aleshores van quedar _Encendidas_ i, a continuació, “encesos” van quedar també estos diàlegs poètics que recorren tota l'obra i la trajectòria biogràfica de la poeta. Les acompanyen els músics José María Gallardo del Rey a la guitarra, i Paco del Pozo amb la seua veu. Després de la seua estrena a Sagunt, Encendidas es presentarà en el Teatro Español de Madrid. 

  

Finalment, el regidor delegat de Cultura, José Manuel Tarazona, ha assenyalat que **“un altre dels grans atractius de l'obra serà la presència del guitarrista José María Gallardo del Rey, el qual ha treball amb artistes de l'entitat de Plácido Domingo, i el prestigiós cantaor de flamenc Paco del Pozo”,** així mateix, Tarazona convida la ciutadania a disfrutar de l'estrena d'esta gran obra teatral.

*   [](http://www.facebook.com/sharer.php?u=https://aytosagunto.es/va/actualitat/la-companyia-hongaresa-teatre-estrena-encendidas-a-sagunt-este-cap-de-semana/ "Facebook")
*   [](http://twitter.com/share?url=https://aytosagunto.es/va/actualitat/la-companyia-hongaresa-teatre-estrena-encendidas-a-sagunt-este-cap-de-semana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-companyia-hongaresa-teatre-estrena-encendidas-a-sagunt-este-cap-de-semana/ "Linked In")
*   [](mailto:?body=https://aytosagunto.es/va/actualitat/la-companyia-hongaresa-teatre-estrena-encendidas-a-sagunt-este-cap-de-semana/)